झगड़ कर थाने पहुंचे दो भाई पहले हंगामा फिर राजीनामा
बड़े भाई ने छोटे को उसके दोस्तों के सामने डांट दिया तो वह बड़े भाई की शिकायत लेकर थाने पहुंच गया। उसने बताया कि बड़े भाई ने हाथ में ब्लेड मार दिया है। इसके बाद इनके माता-पिता थाने पहुंचे। रिपोर्ट लिखाने को लेकर इनके बीच थाने में भी विवाद हुआ लेकिन बाद में राजीनामा हो गया।
घटना इंदरगंज थानाक्षेत्र के डलिया वाले मोहल्ला की है। पुलिस के अनुसार, नई सड़क पर रहने वाले अनूप और सूरज के बीच विवाद हो गया था। इसके बाद सूरज थाने पहुंच गया और बड़े भाई की शिकायत करने लगा। इसके बाद दोनों के माता-पिता पहुंच गए। बाद में दोनों भाई राजीनामा लिखकर दे गए।
किराएदारों की हुई चेकिंग 303 की जानकारी नहीं मिली
पुलिस ने रविवार की सुबह किराएदारों की चेकिंग का अभियान शुरू कर दिया। चेकिंग के दौरान 303 ऐसे मकान मालिक मिले जिन्होंने अपने किराएदार की जानकारी नहीं दी थी। पुलिस ने इन मकान मालिकों को नोटिस दिया है। इसके अलावा आईटी सेल में जिन किराएदारों की जानकारी आई है उनका भी वेरीफिकेशन कराया जा रहा है।
hin_Deva hin_Deva hin_Deva hin_Deva hin_Deva